**PRECIZĂRI PRIVIND  DESFĂŞURAREA  ŞI FINALIZAREA INSPECŢIILOR**

**DESFĂŞURAREA INSPECŢIILOR**

* Inspecţia specială pentru gradul II şi I se efectuează la **4 activităţi didactice şi este valabilă numai pentru anul şcolar în care a fost efectuată.**
* În situaţia în care candidatul este încadrat pe una dintre specializările de pe diplomă/ diplome sau pe una dintre specializările pe care o poate preda conform legislaţiei în vigoare, **inspecţiile speciale pentru definitivat şi pentru gradul II se efectuează** la specializarea pe care cadrul didactic **este încadrat în anul şcolar** respectiv.
* **Inspecţia specială pentru gradul I se efectuează** la specializarea la care candidatul a fost admis la colocviu.
* **Inspecţiile curente (IC1 şi IC2)** necesare la gradul II şi I**,** constau în asistenţa şi evaluarea a **4 activităţi didactice** la una dintre specializările de pe diplomă/diplome sau la specializările pe care cadrul didactic le poate preda conform legislaţiei în vigoare. În situaţia în care candidatul este încadrat pe una dintre specializările de pe diplomă/ diplome sau pe una dintre specializările pe care o poate preda conform legislaţiei în vigoare, **inspecţia curentă pentru gradul II şi I se efectuează** la specializarea pe care cadrul didactic **este încadrat în anul şcolar** respectiv
	+ **Prima inspecţie curentă (IC1)** se face la cererea scrisă a cadrului didactic şi se efectuează înaintea  depunerii dosarului de înscriere.
	+ **A doua inspecţie curentă (IC2)** se va programa după validarea înscrierii, **şi  cu o lună cel puţin înaintea inspecţiei speciale.**
	+ **Inspecţiile curente promovate sunt valabile în ultimii 4 ani şcolari de activitate împliniţi la finalizarea examenului** de grad II şi I.
	+ Pentru **cadrele didactice care doresc să-şi echivaleze titlul ştiinţific de doctor cu gradul I** , **inspecţia curentă**  se efectuează în orice perioadă a anului şcolar, înaintea depunerii dosarului de către candidat la ISJ MH iar **inspecţia specială**  se efectuează în orice perioadă a anului şcolar după ce Universitatea/Facultatea aleasă de către candidat transmite ISJ-ului comisia aprobată de minister.

**FINALIZAREA ŞI ÎNREGISTRAREA INSPECŢIILOR**

* **La inspecţiile curente (IC1 şi IC2), cât şi la inspecţiile speciale de obţine a gradului II şi I,** rapoartele de inspecţie sunt însoţite de **fişa de evaluare** a activităţii didactice în cadrul inspecţiei (fişa cu valori numerice). Ambele documente (raportul de inspecţie şi fişele de evaluare), autentificate de către directorul şcolii, vor fi depuse la dosar de către candidat, după caz, la înscriere sau prin completare ulterioară.
* **Formularele pentru Fişele de evaluare ale lecţiilor, procesul verbal de inspecţie pentru definitivat  şi rapoartele de inspecţie pentru grade, vă vor fi transmise odată cu baza de date de către inspectorul pentru dezvoltarea resursei umane.**
* Raportul de inspecţie **se consemnează** în registrul de inspecţii al unităţii de   învăţământ unde s-a efectuat inspecţia, **în aceeaşi zi** în care se desfăşoară inspecţia.

**Definitivarea în învăţământ şi formarea continuă a personalului  din învăţământul preuniversitar** **prin gradele II şi I se realizează în baza :**

[**Legii Educaţiei Naţionale Nr.1/ 2011**](http://www.cmbrae.ro/wp-content/uploads/LEGE-Nr.1_2011_Legea-Educatiei-Nationale.pdf)

* [**OMECTS nr. 5561/ 2011**](http://www.cmbrae.ro/wp-content/uploads/OMECTS_5561_2011_met_grad_i_ii.pdf) **-** Metodologia privind formarea continuă a personalului  din învăţământul preuniversitar
* [**OMEN 5397/ 05.11.2013 (624)**](http://www.cmbrae.ro/wp-content/plugins/download-monitor/download.php?id=187) – Modificarea si completarea **OMECTS nr. 5561/ 2011**